ગત ત્રીજી તારીખના રોજ વાડજ પોલીસ સ્ટેશન શરૂ કરી દેવાયું છે. પ્રગતિનગર ગાર્ડન પાસે જૂનું નારણપુરા પોલીસ સ્ટેશન આવેલું હતું, જે દોઢેક વર્ષ પહેલાં ભીમજીપુરા પાસે લઇ ગયા હતા ત્યારે જૂના નારણપુરા પોલીસ સ્ટેશનને વાડજ પોલીસ સ્ટેશન બનાવી દેવાયું પરંતુ ચોંકાવનારી વાત એ છે કે આ પોલીસ સ્ટેશન માત્ર પીએસઓ સહિત 18 પોલીસકર્મીઓના ભરોસે ચાલી રહ્યું છે. 19 દિવસથી આ પોલીસ સ્ટેશન બન્યું છે પરંતુ આજદિન સુધી એક પણ પોલીસ ઇન્સ્પેક્ટરની નિમણૂક કરવામાં આવી નથી ત્યારે નારણપુરા પોલીસ સ્ટેશનના પોલીસ ઇન્સ્પેક્ટર ખાલી દેખાવ પૂરતા ચાર્જમાં મૂકવામાં આવ્યા છે.